瑣羅亞斯德教相信，創教人瑣羅亞斯德其實來自天國，由於牛精古舒爾曼喺人間受盡折磨，畀人類欺壓同殘暴對待，於是向阿胡拉‧馬茲達求救，阿胡拉就問眾天神點解救，其中一個天神巴赫曼就提議畀熟悉教誨嘅瑣羅亞斯德幫手，但係牛精古舒爾曼似乎對瑣羅亞斯德無乜信心，認為瑣羅亞斯德太過柔弱，但瑣羅亞斯德仍然接受咗呢項任務。